Document ID: /roh_data/filtered/fineweb-2-filterrobots_roh.jsonl.gz/51269

La vischnanca da San Murezzan ha ditg gea cleramain cun 880 encunter 267 vuschs a la fundaziun da la nova societad purtadra per la destinaziun turistica da l'Engiadin'Ota. San Murezzan segna aczias en la valur dad 86'000 francs per il chapital d'aczias da fundaziun da 250'000 francs. La societad d'aczias Engiadina San Murezzan Turissem è necessaria pervia che il circul sco organisaziun purtadra fin qua vegn liquidà la fin dal 2017. Quai sco consequenza da la refurma dal territori grischuna.
9 da 12 vischnancas han gia ditg gea
Per fundar la societad d'aczias Engiadina San Murezzan Turissem dovri in gea da tut las 11 vischnancas da l'Engiadin'Ota e da la vischnanca Bregaglia che furman nov la regiun Malögia. Ussa mancan anc las votaziuns a Schlarigna, La Punt e S-chanf.